איזבל 
בעוד שעה הכל יהיה אחרת; בעוד שעה יגיעו המורדים,; ואותי איזבל בת בתו של מלך; אותי השלך ישליכו לכלבים. ; בעוד שעה נצחת אליהו; קדרות הדת תשוב כאן שוב לשלוט; בשם הדת מותר לרדוף לרצוח, ; הן אצלכם הכל זה רק מצוות. ; בעוד דקה אשים לי פוח בעפפיים; ולארגמן אחליף לי השמלה; לבל יראו רוצחי צרי העין; בת מלך צידונים ברגע חרדה. ; בעוד שעה העם מוכה האלם; שוב ישלט בכת של קנאים; ואל קודר קנאי בשם שמיים; יגבר על פולחן עליז של פסלונים. ; ונהר דם ישפך בשם אלוה; בשם הדת, בשם קודשי אומה; אולם הדם ישוב בכם לפגוע; פי אלף מונים ורק בכם אשמה. ; בעוד שעה הכל יהיה אחרת...; 